User talk:Baalkani

ಬಾಲ್ಕನಿ.ಕಾಂ
ಪ್ರದರ್ಶಕ ಕಲೆಗಳು, ಚಲನ ಚಿತ್ರ, ಲೇಖನಗಳು ಸಾ೦ಸ್ಕೃತಿಕ ಪರ೦ಪರೆಯ ಮೂಲಸತ್ವ ಮತ್ತು ಸಾಧ್ಯತೆಗಳ ಪ್ರತೀಕ. ಇಲ್ಲಿ ದೇಶ-ಭಾಷೆ-ಜಾತಿ-ಮತ-ಪ೦ಥಗಳ ಅಡ್ಡಗೋಡೆಯಿರುವುದಿಲ್ಲ. ಆನ೦ದ-ಸೌಹಾರ್ದತೆಗಳು ಇವುಗಳ ಜೀವಾಳ. ಇವುಗಳ ಸಾಹಚರ್ಯದಿ೦ದ ಮನುಕುಲ ಸ೦ತಸ ಮತ್ತು ಸಮೃದ್ಧಿಯತ್ತ ಸಾಗುವ೦ತಾಗುತ್ತದೆ. ಈ ಹಿನ್ನೆಲೆಯಲ್ಲಿ ಹಿ೦ದೆ೦ದಿಗಿ೦ತ ಇ೦ದು ಇವು ಹೆಚ್ಚು ಅಗತ್ಯವೂ, ಪ್ರಸ್ತುತವೂ ಆಗಿವೆ. ಬಾಲ್ಕನಿ ಡಾಟ್ ಕಾಂ, ಮನರಂಜನೆ, ಬೋಧನೆ, ಜ್ಞಾನಾರ್ಜನೆ ಗಳನ್ನ ಮುಖ್ಯ ಉದ್ದೇಶಗಳನ್ನಾಗಿ ಹೊಂದಿರುವ ಅಂತರ್ಜಾಲ ಪತ್ರಿಕೆ. ಸಿನಿಮಾ, ಕಲೆ, ಯಕ್ಷಗಾನ, ಸಾಹಿತ್ಯ, ಚಿತ್ರಕಲೆ, ನಾಟಕ, ನಾಟ್ಯ, ಗಾಯನ ಮುಂತಾದ ಕಲಾ ಪ್ರಕಾರಗಳ ಬಗ್ಗೆ ಮಾಹಿತಿ, ಆಯಾ ರಂಗದ ವಿಶೇಷಗಳು, ವರ್ತಮಾನ ಸುದ್ದಿಗಳು, ಆಯಾ ರಂಗದ ಸಾಧಕರು, ಸಾಧನೆಗಳು ಮುಂತಾದವುಗಳನ್ನು ನಿಗದಿತವಾಗಿ, ತ್ವರಿತವಾಗಿ, ನಿಷ್ಪಕ್ಷವಾಗಿ, ವಿಶ್ಲೇಷಣಾತ್ಮಕವಾಗಿ ಮತ್ತು ವಸ್ತುನಿಷ್ಠವಾಗಿ ಸರ್ವರಿಗೆ, ಇಂದಿನ ಪ್ರಮುಖ ಮಾದ್ಯಮದಲ್ಲಿ ಒಂದಾಗಿರಿವ 'ಅಂತರ್ಜಾಲ'ದ ಮೂಲಕ ಪ್ರಸಾರ ಮಾಡಿ, ಕನ್ನಡ ಜನತೆಗೆ ಹೊರಜಗತ್ತಿಗೆ ತೆರೆಯಲು ರಹದಾರಿಯಾಗಲಿ ಎಂಬುದು ನಮ್ಮ ಬಯಕೆ. ಕನ್ನಡದ ಮಟ್ಟಿಗೆ ಸಿನಿಮಾ ಕುರಿತ ಅಂತರ್ಜಾಲ ಪತ್ರಿಕೆಗಳಾಗಲಿ, ಅಥವಾ ಒಂದು ಕ್ಷೇತ್ರ ಕುರಿತಾದ ಅಂತರ್ಜಾಲ ವಾಹಿನಿಗಲಾಗಲಿ ಅಥವಾ ಒಟ್ಟಾರೆ ಸುದ್ದಿ ವಾಹಿನಿಗಳಾಗಲಿ ಸಾಕಷ್ಟಿದ್ದರೂ ಇಡೀ ಕಲಾಪ್ರಪಂಚವನ್ನೇ ಮುಖ್ಯ ವಾಗಿಸಿ, ಅಲ್ಲಿನ ವಿಷಯಗಳ ಕುರಿತಾದ ಅಂತರ್ಜಾಲ ಪತ್ರಿಕೆ ತೀರಾ ವಿರಳ ಅಥವಾ ಇಲ್ಲ. ಆ ನಿಟ್ಟಿನಲ್ಲಿ ನಮ್ಮ ಬಾಲ್ಕನಿ ಒಂದು ಪ್ರಯೋಗಾತ್ಮಕ ವಿಶೇಷ ಅಂತರ್ಜಾಲ ಪತ್ರಿಕೆ ಎನ್ನುವ ಹೆಮ್ಮೆ ನಮ್ಮದಾಗಿದೆ. ಬಾಲ್ಕನಿ ಡಾಟ್ ಕಾಂ ನಲ್ಲಿ ನುರಿತ ಯುವ, ಅನುಭವಿ ಬರಹಗಾರರಿದ್ದಾರೆ, ಚಿತ್ರಕರ್ಮಿಗಳಿದ್ದಾರೆ. ಜೊತೆಗೆ ಆಯಾಕ್ಷೇತ್ರದ ಶ್ರೇಷ್ಠರಿಂದ ಕಾಲಕಾಲಕ್ಕೆ ನಿಗದಿತವಾಗಿ ಅಂಕಣಗಳು, ವಿಮರ್ಶೆಗಳು, ಹೊಸ ಹೊಳಹುಗಳು, ಅಭಿಪ್ರಾಯ ಅನಿಸಿಕೆಗಳು ಮುಂತಾದವುಗಳನ್ನು ಬರೆಸಿ ಎಲ್ಲರ ಮುಂದಿಡುವ ಆಶಯ ನಮ್ಮದಾಗಿದೆ.ಈಗಾಗಲೇ ಚಲನಚಿತ್ರರಂಗಕ್ಕೆ ಸಂಬಂಧಪಟ್ಟಂತೆ ಸುದ್ದಿಗಳ ಜೊತೆ ಜೊತೆಗೆ ಹೊಸ ನವನವೀನ ಆಲೋಚನಾ ದೃಷ್ಟಿಕೋನದ ಲೇಖನಗಳ ,ವಿಮರ್ಶಗೆಳನ್ನು ಪ್ರಕಟಿಸಲಾಗಿದೆ. ಯಾವ ಕ್ಷೇತ್ರವೇ ಆಗಲಿ ಬರೀ ಕನ್ನಡಕ್ಕಷ್ಟೇ ನಮ್ಮ ದೃಷ್ಟಿಯನ್ನು ಸೀಮಿತಗೊಳಿಸದೆ, ಇಡೀ ಕಲಾಪ್ರಪಂಚವನ್ನೇ ಒಂದು ಭಾಷೆ, ಒಂದು ಮಾಧ್ಯಮ, ಒಂದು ಜಗತ್ತು ಎಂದು ಪರಿಗಣಿಸುವುದು ನಮ್ಮ ಮುಖ್ಯ ಆಶಯವಾಗಿದೆ. ನಮ್ಮ ಈ ಹೊಸ ಪ್ರಯತ್ನಕ್ಕೆ ನಿಮ್ಮ ಎಲ್ಲಾ ರೀತಿಯ ಬೆಂಬಲ ಪ್ರೋತ್ಸಾಹ ಅತ್ಯಗತ್ಯ.ರಚನಾತ್ಮಕವಾದ ನಿಮ್ಮ ಸಲಹೆ ಸೂಚನೆಗಳಿಗೆ ಯಾವತ್ತಿಗೂ ಎದುರು ನೋಡುತ್ತಿರುವ ನಮ್ಮ ತಂಡದ ಯಶಸ್ಸು, ಪ್ರಯತ್ನಕ್ಕೆ ನಿಮ್ಮ ಸಹಾಯದ ಅವಶ್ಯಕತೆ ಅತ್ಯಗತ್ಯವಾಗಿದೆ.